Ek probeer hierdie ding vir myself uitpluis. Natuurlik sonder enige sukses. Ons land se onderwys is al klaar besig om in die gutters tussen die bollie rond te dryf, maar onderwysers kan dit goeddink om ‘n skooldag af te vat om in die strate te gaan dans en sing. Die busdrywers loop ook tans te voet en die metaalwerkers unies van die motorbedryf laat weet al klaar dat hulle vir 20% gaan vra. Die staatsdienswerkers is seker ook nie vêr agter nie….en ek is amper seker daarvan daar is nog onuitgesorteerde nonsens met die myners saam.
Die feit dat die ekonomie knie-diep in die stront is maak natuurlik nie saak nie. Die feit dat maatskappye mense sal moet aflê om die ander se verhogings te kan bekostig is seker ‘n saak vir more. Oor ses maande word daar weer gedans oor die werkloosheid, want daar sal ‘n paar duisend nuwes wees.
Hierdie sirkus met die werkers, en die staat se nasionaliserings-praatjies veroorsaak ook dan verder dat die buiteland eerder hulle geldjies na ander Afrika-lande neem vir investering. Word wakker ANC! Suid-Afrika word nie meer gesien as die deur na Afrika nie!
Maar die ANC sal maar aanhou om die unies se nonsens op te vreet, want hulle het die stemme nodig vir die volgende verkiesing. Daar is ‘n mantel van politiek oor alles gesprei!
Terreur aanval is die dekmantel wat hulle daaroor wil gooi. Ek gaan onskuldige mense na ‘n vroeë graf stuur; of vermink laat vir die res van hulle lewens – net omdat ek ‘n punt wil maak.